CELEX: C2005/229/73
Language: da
Date: 2005-09-17 00:00:00
Title: Sag T-286/05: Sag anlagt den 18. juli 2005 af Centre Européen pour la Statistique et le Développement A.s.b.l. (C.E.S.D.) mod Kommissionen for De Europæiske Fællesskaber

17.9.2005   
            
            
               DA
            
            
               Den Europæiske Unions Tidende
            
            
               C 229/34
            
         Sag anlagt den 18. juli 2005 af Centre Européen pour la Statistique et le Développement A.s.b.l. (C.E.S.D.) mod Kommissionen for De Europæiske Fællesskaber
   (Sag T-286/05)
   (2005/C 229/73)
   Processprog: fransk
   Ved De Europæiske Fællesskabers Ret i Første Instans er der den 18. juli 2005 anlagt sag mod Kommissionen for De Europæiske Fællesskaber af Centre Européen pour la Statistique et le Développement A.s.b.l. (C.E.S.D.), Luxembourg, ved avocat Dominique Grisay, og med valgt adresse i Luxembourg.
   Sagsøgeren har nedlagt følgende påstande:
   
               1.
            
            
               Kommissionen beslutning af 18. maj 2005 annulleres, for så vidt som den er et resultat af magtfordrejning og/eller manglende begrundelse, samt et åbenbart fejlskøn
            
         
               2.
            
            
               Subsidiært; den pågældende beslutning annulleres, for så vidt som den vedrører de 25 kontrakter, der ikke er omfattet af revisionen
            
         
               3.
            
            
               Sagsøgte tilpligtes at betale sagens omkostninger.
            
         Søgsmålsgrunde og væsentligste argumenter:
   Som følge af uregelmæssigheder konstateret hos GD-EUROSTAT har Kommissionen vedtaget den anfægtede beslutning, hvorved den har pålagt de anvisningsberettigede, der er bemyndiget ved delegation, så hurtigt som muligt, og i henhold til den i kontrakten fastsatte fremgangsmåde, at afslutte alle kontraktlige forbindelser med visse kontrahenter, herunder sagsøgeren.
   Til støtte for søgsmålet har sagsøgeren gjort gældende, at der foreligger magtfordrejning fra Kommissionens side, for så vidt som den anfægtede beslutning omgår de særlige tvistbilæggelsesprocedurer, der er fastsat i hver kontrakt, og erstatter dem med en ensidig procedure i form af en beslutning med hjemmel i artikel 93, stk. 1, litra f), i forordning C 1605/2002 (1). Sagsøgeren har i samme forbindelse påberåbt sig, at den anfægtede beslutning mangler begrundelse.
   Desuden har sagsøgeren påberåbt sig, at den anfægtede beslutning er behæftet med et åbenbart fejlskøn, for så vidt angår den retlige kvalifikation af de faktiske omstændigheder, hvorved sagsøgeren anklages for at have gjort sig skyldig i grov misligholdelse i henhold til artikel 93, stk. 1, i forordning EF 1605/2002.
   Endelig har sagsøgeren hævdet, at den anfægtede beslutning er baseret på en revision, som blot vedrører en enkelt af de kontrakter, der er indgået mellem sagsøgeren og Kommissionen, og at beslutningen følgelig mangler begrundelse, i det mindste hvad angår de 25 øvrige kontrakter der ikke er omfattet af revisionen.
   
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget, EFT af 16.9.2002, s. 1.